OpenLLM-France/wikimedia huggingface dataset:
# Men, Women & Children

Men, Women & Children és una pel·lícula de comèdia dramàtica dels Estats Units del 2014 dirigida per Jason Reitman i co-escrita amb Erin Cressida Wilson, basada en la novel·la del mateix nom escrita per Chad Kultgen que tracta de l'addició en línia. La protagonitzen Rosemarie DeWitt, Jennifer Garner, Judy Greer, Dean Norris, Adam Sandler, Ansel Elgort iKaitlyn Dever.
La pel·lícula es va presentar al Festival Internacional de Cinema de Toronto el 6 de setembre de 2014 i es va estrenar el 1r d'octubre de 2014 per Paramount Pictures.

## Sinopsi

Narra la història d'un grup d'adolescents d'institut i dels seus pares, que intenten comprendre les moltes maneres com Internet ha canviat les seves relacions, la seva comunicació, la imatge que tenen de si mateixos i les seves vides amoroses.

## Repartiment

* Emma Thompson (veu) com a narradora
* Rosemarie DeWitt com a Helen Truby
* Jennifer Garner com a Patricia Beltmeyer
* Judy Greer com a Joan Clint
* Dean Norris com a Kent Mooney
* Adam Sandler com a Don Truby
* Ansel Elgort com a Tim Mooney
* Kaitlyn Dever com a Brandy Beltmeyer
* J. K. Simmons com a Sr. Doss
* David Denman com a Jim Vance
* Jason Douglas com a Ray Beltmeyer
* Shane Lynch com a Angelique
* Dennis Haysbert com a Secretluvur
* Phil LaMarr com a Shrink
* Olivia Crocicchia com a Hannah Clint
* Elena Kampouris com a Allison Doss
* Travis Tope com a Chris Truby
* Tina Parker com a Sra. Doss
* Will Peltz com a Brandon Lender
* Kurt Krakowian com a professor
* Timothée Chalamet com a Danny Vance
* Intern AJ com a jugador de futbol (sense acreditar)

## Referències

* ↑ «Toronto Film Festival Lineup». Variety. [Consulta: 22 juliol 2014].
* ↑ Lee, Ashley «Jennifer Garner Is Way Too Paranoid of Social Media in 'Men, Women & Children' Trailer». The Hollywood Reporter, 18-09-2014 [Consulta: 26 setembre 2014].
* ↑ «Men, women & children». Diari Ara. [Consulta: 14 setembre 2020].
* 1 2 3 4 5 6 7 Ford, Rebecca «Jason Reitman's 'Men, Women & Children' Adds Emma Thompson, Judy Greer, Dean Norris». The Hollywood Reporter, 16-12-2013 [Consulta: 19 desembre 2013].

## Enllaços externs

* Men, Women & Children - Lloc web oficial
# Convent de les Dominiques (la Llacuna)

El Convent de les Dominiques és un edifici de la Llacuna (Anoia) inclòs a l'Inventari del Patrimoni Arquitectònic de Catalunya. Les dominiques començaren a exercir en l'ensenyament de nenes l'any 1866 a la Llacuna. El seu edifici era el carrer de les Monges. El 1908 estrenaren el nou edifici del Carrer de la Pedragosa. Eren de l'orde terciari del convent del Roser de Vic.
L'edifici és fet de pedra però tot ell ha estat arrebossat. Damunt la porta d'entrada al pati hi consta l'any inscrit i damunt la porta d'entrada a la casa hi ha inscrita la creu d'orde de les Dominiques. Construcció de planta rectangular amb coberta a dues vessants i un pati lateral tancat. Presenta dos pisos (l'últim pot ser golfes) i tot és molt simètric. Destaquen les finestres de l'últim pis: dues de mig punt petites centrades per dos òculs. A la tanca del pati hi ha una porta corronada per un frontó corbat ai elements piramidals.

## Notes

* 1 2 3 «Convent de les Dominiques». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 setembre 2015].
# Lleó Malí

Lleó Malí (en llatí Leo o Leon Maleinus en grec Λεών Μαλεΐνος) fou un funcionari imperial romà d'Orient, governador de diverses ciutats de l'imperi com Hierax i Stylos i algunes altres. Consta que vivia a la meitat del segle xii. Es conserva un decret que en fa referència.

## Referències

* ↑ De Montfaucon, Bernard. Palaeographia Graeca (en llatí), 1708, p. 410.
# Zouada

Zouada (en àrab زوادة, Zwāda; en amazic ⵣⵡⴰⴷⴰ) és una comuna rural de la província de Larraix, a la regió de Tànger-Tetuan-Al Hoceima, al Marroc. Segons el cens de 2014 tenia una població total de 23.233 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Sociedade de Aviação Ligeira

SAL - Sociedade de Aviação Ligeira era una aerolínia amb base a Luanda, Angola. Funcionava com un operador de taxi aeri.

## Història

Fundada el 1992 per TAAG Angola Airlines i Endiama, per cobrir la demanda d'aviació civil a Angola, en el sector de taxi aeri i altres activitats. Com a operador de taxi aeri no té una operació regular fixa. Disposava de 64 tripulants de vol, 65 tècnics de manteniment i 54 comercials. Cap el 2008, però, fou inclosa en la llista negra de companyies aèries de la Unió Europea, com la majoria d'aerolínies angoleses, i el govern angolès va prometre una inversió de 4 milions de dòlars per rellançar-la, inversió que mai es va dur a terme. El 2009 l'Instituto Nacional da Aviação Civil li va suspendre la llicencia i el 2010 li fou retirat el certificat d'operador aeri. Finalment, per decret del 19 d'agost de 2015 el govern angolès va decidir dissoldre la companyia.

## Flota

El gener de 2008 tenia (segons la pàgina web):
* Beechcraft Super King Air que incloïa 3 - 200 Super King Air i 2 - 350 Super King Air
* 4 Cessna 208 Caravan
* 1 Short SC.7 Skyvan

## Bases

* Benguela
* Cabinda
* Luanda
* Lubango
* Namibe

## Referències

* ↑ «About the company». Arxivat de l'original el 24 juny 2013. [Consulta: 18 març 2015].
* ↑ Angola: Sociedade de Aviação Ligeira vai voltar a voar, macauhub, 23 de maig de 2008
* ↑ INAVIC suspende seis companhias, ANGOP, 17 de juny de 2009
* ↑ SAL a Aviation Safety Network
* ↑ Governo encerra Sociedade de Aviação Ligeira, Lusa/VerAngola, 8 de setembre de 2015
* ↑ Ponto final na história da SAL, redeangola.info, 7 de setembre de 2015
# Forléans

Forléans és un municipi francès, situat al departament de la Costa d'Or i a la regió de Borgonya - Franc Comtat. L'any 2007 tenia 84 habitants.

## Demografia
### Població

El 2007 la població de fet de Forléans era de 84 persones. Hi havia 40 famílies, de les quals 12 eren unipersonals (4 homes vivint sols i 8 dones vivint soles), 20 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 56 habitatges, 39 eren l'habitatge principal de la família, 11 eren segones residències i 5 estaven desocupats. 53 eren cases i 3 eren apartaments. Dels 39 habitatges principals, 30 estaven ocupats pels seus propietaris i 9 estaven llogats i ocupats pels llogaters; 5 tenien una cambra, 1 en tenia dues, 4 en tenien tres, 7 en tenien quatre i 22 en tenien cinc o més. 30 habitatges disposaven pel capbaix d'una plaça de pàrquing. A 19 habitatges hi havia un automòbil i a 17 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Forléans el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 4 | 65 a 69 | 8 |
| 8 | 60 a 64 | 4 |
| 0 | 55 a 59 | 0 |
| 4 | 50 a 54 | 0 |
| 0 | 45 a 49 | 0 |
| 12 | 40 a 44 | 0 |
| 4 | 35 a 39 | 12 |
| 0 | 30 a 34 | 4 |
| 0 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 8 |
| 0 | 5 a 9 | 12 |
| 4 | 0 a 4 | 4 |

## Economia

El 2007 la població en edat de treballar era de 54 persones, 38 eren actives i 16 eren inactives. De les 38 persones actives 37 estaven ocupades (22 homes i 15 dones) i 1 aturada (1 dona i 1 dona). De les 16 persones inactives 8 estaven jubilades, 4 estaven estudiant i 4 estaven classificades com a «altres inactius».

### Activitats econòmiques

Dels 4 establiments que hi havia el 2007, 3 eren d'empreses de construcció i 1 d'una empresa de serveis.
Dels 2 establiments de servei als particulars que hi havia el 2009, 1 era un guixaire pintor i 1 lampisteria.
L'any 2000 a Forléans hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Forléans a l'INSEE.
* Évolution et structure de la population Fitxa amb el detall de dades de Forléans a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Barbus citrinus

Barbus citrinus és una espècie de peix cipriniforme de la família dels ciprínids.

## Morfologia

Els mascles poden assolir els 5 cm de longitud total.

## Distribució geogràfica

Es troba al riu Congo.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C.; Daget, J. «Cyprinidae». A: Daget, J.; Gosse, J.-P.; Thys van den Audenaerde, D. F. E.. Check-list of the freshwater fishes of Africa (CLOFFA) (en anglès). Volum 1. Institut de Recerca per al Desenvolupament (Orstom) i Museu Reial de l'Àfrica Central (MRAC), 1984, p. 217–342.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Fernando Argenta

Fernando Argenta va nàixer a Madrid el 1945, fill d'Ataúlfo Argenta. És llicenciat en Dret per la Universitat Complutense de Madrid, va realitzar a més els estudis superiors de música en el Real Conservatori Superior de Música de Madrid. El 1971 va entrar en RNE, on va crear "Clásicos Populares", programa que compleix 25 anys ininterromputs en antena.
De jove va ser membre del grup de rock Micky y Los Tonys, que va abandonar en 1965. Des de 1986 fins a 1989 va dirigir primer Ràdio 3 i després Ràdio 1, de Ràdio Nacional d'Espanya. Com a organitzador i presentador de concerts i òperes infantils, realitza per tot el territori nacional una mitjana de 80 concerts anuals des de 1985.
En TVE, dirigeix i presenta, des de l'any 2000, "El Conciertazo", espai nomenat per la corporació Multimèdia com un dels deu millors programes de la televisió d'Espanya. La seua labor ha sigut reconeguda nombroses vegades, destacant dos premis Ondas, El premi de Montercarlo i l'APEI de ràdio.

## Referències

* ↑ Muere el músico y periodista Fernando Argenta, la voz de 'Clásicos Populares' y 'El Conciertazo'
* ↑ ¡Música, maestros! El Diario Montañés.
* ↑ Conciertazo en San Tirso de Abres La Nueva España.
* ↑ «Nuestro esfuerzo por aproximar la música clásica no siempre fue entendido. Recibimos amenazas» Magazine de El Mundo.
# Men Against Violence and Abuse

Men Against Violence and Abuse (MAVA) és una organització índia que pretén previndre la violència de gènere. Fundada el 1993, és una de les primeres organitzacions del país que treballa amb eixe objectiu.

## Història

Men Against Violence and Abuse (MAVA) començà amb un anunci publicat per la persona periodista, C.Y. Gopinath, en diverses revistes a Mumbai el 1991. L'anunci demanava homes que volgueren oposar-se a la violència de gènere i 205 homes van respondre. Els homes van fer reunions durant un any aproximadament, creant un grup nuclear i convertint-se Harish Sadani en el líder. El grup sentia que tant els homes com los dones necessitaven ser "alliberades dels grills del patriarcat." El març de 1993, el grup es va organitzar formalment a Mumbai. El 1996, MAVA començà a publicar una revista, Purush Spandana (Expressions d'homes), escrita en marathi que és publicada anualment durant el temps del Divali.
El 2006, Sadani rebé una beca d'investigació de la secció índia de Population Council per a crear un projecte pilot per a MAVA anomenat Yuva Maitri. El programa portà homes joves a un campament d'experiències on discutien i reflexionaven al voltant dels rols de gènere i les relacions entre els gèneres. El programa encara està en mans de MAVA i pel 2014 havia arribat fins a 80.000 homes joves i creà 500 mentors de joves.

## Activitats

Men Against Violence and Abuse (MAVA) opera a l'estat de Maharashtra. MAVA dona consell i guia per a les parelles que es casaran, classes d'autodefensa per a dones, una línia de telèfon per a demanar ajuda i altres programes que tracten assumptes de gènere. MAVA i els grup de dones, Akshara, han publicat informació als instituts de Mumbai sobre la violència de gènere i problemes sobre els gèneres. MAVA dona als homes un lloc on poden parlar obertament amb altres homes sobre els problemes que tenen a la seua vida.
Un documental, dirigit per Inka Achté, anomenat Boys Who Like Girls (2018) retrata algunes de les tasques que MAVA ha portat endavant.

## Referències

* 1 2 3 4 5 6 Pisharoty, Sangeeta Barooah «From the other side of the prism». The Hindu, 19-11-2014 [Consulta: 10 agost 2018].
* 1 2 3 4 Sadani, Harish «Young Men in India Challenging Sexism and Rape Culture». Voice Male, 19, 65, primavera 2015, pàg. 14-15.
* 1 2 3 4 5 «Men Against Violence». Women's Feature Service, 25-02-2002 [Consulta: 10 agost 2018]. Arxivat 17 de novembre 2018 a Wayback Machine. «Còpia arxivada». Arxivat de l'original el 2018-11-17. [Consulta: 2 novembre 2018].
* ↑ Halim, Moeena «Even Men Need to Be Liberated: Men against Violence and Abuse Co-Founder». India Today, 30-01-2017 [Consulta: 10 agost 2018].
* ↑ Joshi, Sonam «Meet India's male FEMinists - Times of India». The Times of India, 01-10-2017 [Consulta: 10 agost 2018].
* ↑ Plummer, Lucy «In a Country Struggling With Sexual Harassment, These 5 Initiatives Are Fighting Rape Culture». The Better India, 07-07-2017 [Consulta: 11 agost 2018].
* ↑ Young, Andrew «Sheffield/Doc/Fest: Interview – Inka Achté». Nouse, 23-06-2018 [Consulta: 10 agost 2018].
# Nevermore

«Nevermore» té aquests significats:
* En anglès nevermore vol dir "mai més".
* Nevermore és l'estrofa del poema El Corb d'Edgar Allan Poe que s'ha convertit en un símbol.
* Nevermore, o Nevermore O Taïti, és un quadre de Paul Gauguin.
* Nevermore és un grup de rock nord-americà, i el títol del seu primer àlbum.
* "Nevermore" és una cançó del grup Queen.
# Quadrangle Isabella

El quadrangle Isabella és un dels 62 quadrangles definits per la cartografia de Venus aprovats per la Unió Astronòmica Internacional.
En els mapes a escala 1 / 5.000.000 (identificat amb el codi V-50) inclou la porció de la superfície de Venus situada en latitud d'entre 25º a 50° S, i longitud entre 180° a 210° E.
Deu el seu nom al cràter Isabella.

## Referències

* ↑ USGS Astrogeology: Gazetteer of Planetary Nomenclature « Quadrangles de Venus a escala 1 / 5.000.000 »
* 1 2 Isabella, V-50
# David Herrero Llorente

David Herrero Llorente (Bilbao, 18 d'octubre del 1979) és un ciclista basc professional del 2002 al 2009. En el seu palmarès destaca una victòria d'etapa a la Volta a Euskadi de 2008 i la Clàssica d'Ordizia de 2004.

## Palmarès

* 2000
** Vencedor d'una etapa de la Volta al Bidasoa
* 2001
** 1r a la Volta al Bidasoa i vencedor d'una etapa
* 2002
** Vencedor d'una etapa de la Volta a Castella i Lleó
* 2003
** Vencedor d'una etapa de la Volta a la Rioja
* 2004
** 1r a la Clàssica d'Ordizia
** Vencedor d'una etapa de la Volta a Astúries
* 2005
** 1r al Gran Premi de Llodio
** Vencedor d'una etapa de l'Euskal Bizikleta
** Vencedor d'una etapa de la Clàssica d'Alcobendas
** Vencedor d'una etapa de la Volta a Burgos
* 2006
** Vencedor d'una etapa de l'Euskal Bizikleta
* 2008
** Vencedor d'una etapa de la Volta a Euskadi
* 2009
** Vencedor d'una etapa del GP Paredes
** Vencedor d'una etapa de la Volta a la Comunitat de Madrid

### Resultats al Tour de França

* 2005. Abandona (15a etapa)

### Resultats a la Volta a Espanya

* 2004. 73è de la classificació general
* 2007. 33è de la classificació general
* 2008. 47è de la classificació general
* 2009. 28è de la classificació general

## Enllaços externs

* Fitxa de David Herrero a sitiodeciclismo.net
# Petedunnita

La petedunnita és un mineral silicat del subgrup dels clinopiroxens. El seu nom és en honor de Pete J. Dunn, especialista del museu Smithsonian. Va ser acceptada per la IMA l'any 1987.
El mineral va ésser trobat a Buckwheat pit, mina Franklin (mina que explota un dipòsit de zinc estratiforme metamorfitzat), Franklin, Comtat de Sussex, Nova Jersey, EUA; aquest punt es considera, per tant, la seva localitat tipus.

## Bibliografia complementària

* Essene, E.J. and Peacor, D.R. (1987) Petedunnite (CaZnSi2O6), a new zinc clinopyroxene from Franklin, New Jersey, and phase equilibria for zincian pyroxenes. American Mineralogist (1987): 72: 157-166. (en anglès)
* Fehr, K.T. and Hobelsberger, B. (1997) Experimentelle Bestimmung der chemischen Potentiale von Hedenbergit in der Mischreihe Hedenbergit-Petedunnit. Beiheft zum European Journal of Mineralogy: 9: 98. (en anglès)
* Rothkopf, A.L. and Fehr, K.T. (1998) The chemical potential of hedenbergite in hedenbergite-peetedunnite solid solution determined by EMF measurements. Terra Abstracts: 10: Supplement 1: 53. (en anglès)

## Referències

* ↑ «Petedunnite» (en anglès). Mindat. [Consulta: 20 maig 2015].
* ↑ «Petedunnite Mineral Data» (en anglès). Webmineral. [Consulta: 20 maig 2015].
# Felícia de Roucy

Felícia de Roucy (Barbastre, cap a 1050 - Barcelona, 1094) va ser una reina d'Aragó.
Filla d'Hilduí IV de Ramerupt i d'Adelaida de Roucy, va casar cap a 1070 amb Sanç Ramires, rei d'Aragó, amb qui va col·laborar en les tasques de govern. Felícia va ser la segona esposa de Sanç Ramires, amb qui va tenir als infants Ferran (1071-1086), Alfons I i a Ramir II; aquests dos últims van regnar a Aragó després del seu germanastre, Pere I, fill del primer matrimoni de Sanç amb Isabel d'Urgell, que va morir sense descendència.
El germà de Felícia, Ebles II —mort cap a 1103—, un noble del nord de França ben relacionat amb el Papat, va impulsar la reforma gregoriana a la regió de Xampanya. En 1073 havia planejat una campanya contra Al-Àndalus i estava relacionat familiarment amb Bohemon de Tàrent, un dels promotors de la Primera Croada. Sanç Ramires, en el seu viatge a Roma amb motiu de la infeudació del regne d'Aragó a la Santa Seu, en 1068, va haver de conèixer al magnat xampanyès i arran d'aquest coneixement va poder acordar-se el matrimoni de la seva germana Felícia amb el monarca aragonès.

## Referències

* ↑ Martín Romano García, Archivo antroponímico de Romano García, Asunción (Paraguay), 2008.
* ↑ Lema Pueyo (2008), pág. 37.
* ↑ Ubieto Arteta (1981), pág. 81 [ Historia de Aragón.

## Bibliografia

* LEMA PUEYO, José Ángel, Alfonso I el Batallador, rei d'Aragó i Pamplona (1104-1134), Gijón, Trea, 2008. ISBN 978-84-9704-399-1.
* SEGURA GRAÍÑO, Cristina, Diccionari de dones en la història, Madrid, Espasa Calpe, 1998. ISBN 84-239-8631-4
* UBIETO ARTETA, Antonio, Història d'Aragó. La formació territorial, Zaragoza, Anubar edicions, 1981, vol 1. ISBN 84-7013-181-8.
# Max Beckmann

Max Beckmann (12 de febrer de 1884 - 27 de desembre de 1950) va ser un pintor alemany.

## Biografia

Beckmann va néixer a Leipzig en el si d'una família de grangers, que van abandonar la granja per establir-se a Leipzig després del seu naixement. Beckmann va començar a dibuixar a una edat primerenca i el 1900 va ingressar en l'Acadèmia d'Arts de Weimar.
Beckmann va contreure matrimoni amb Minna Tube el 1903, i ambdós es van traslladar a París. Beckmann també va visitar Florència i Gènova abans d'establir-se a Berlín, el 1904.
La seva primera exposició va ser el 1912, i els seus primers quadres mostren la influència dels impressionistes. La seva obra va tenir èxit i Beckmann va poder dedicar-se completament a l'art. Beckmann va servir com a metge durant la Primera Guerra Mundial, però va ser donat de baixa després de sofrir una crisi nerviosa. Es considera que les seves experiències en la guerra van tenir un enorme efecte en la seva obra posterior i els seus quadres van començar a adoptar un estil expressionista.
Beckmann va donar classes a Frankfurt del Main des de 1915, però va ser acomiadat del seu lloc pel partit nazi el 1933.
A principis dels anys 30, va visitar París amb freqüència per pintar i va ser durant aquesta època que va començar a usar els tríptics, influït en part per El Bosch. Els seus quadres van ser classificats com degenerats pels nazis el 1937 i Beckmann es va establir a Amsterdam.
El 1947, va abandonar Amsterdam per establir-se aquesta vegada als Estats Units. Primer, a Missouri i, més tard, a Nova York. Va morir el 1950 per un atac al cor mentre es dirigiria al Museu Metropolità per assistir a una exposició de la seva obra.

## Obra

Beckmann va pintar diversos autoretrats, incloent-hi Autoretrat amb esmòquing (1927), que és considerat un clàssic. Moltes altres de les seves obres representen escenes de la vida quotidiana. Sovint mostren grotescs cossos mutilats i es consideren una crítica al govern alemany dels anys 1920 i 1930, a més d'una al·lusió a les seves experiències durant la Primera Guerra mundial.

## Enllaços externs

* Max Beckmann papers, 1904-1974 en la Smithsonian Institution, Arxius d'Art Americà.
# Ninove

Ninove és un municipi belga de la província de Flandes Oriental a la regió de Flandes. Está compost per les seccions de Ninove, Appelterre-Eichem, Denderwindeke, Lieferinge, Nederhasselt, Okegem, Voorde, Pollare, Meerbeke, Neigem, Aspelare i Outer.

## Personatges il·lustres

* Jean Van Pauteren, en llatí Johannes Despauterius, lingüista framenc en llengua llatina, que nasqué entre els anys 1460 i 1480 a Ninove i morí l'any 1520.
* Franky Van der Elst, futbolista i entrenador.
# Forest Lake (Minnesota)

Forest Lake és una població dels Estats Units a l'estat de Minnesota. Segons el cens del 2000 tenia 6.798 habitants.

## Demografia

Segons el cens del 2000, Forest Lake tenia 6.798 habitants, 2.805 habitatges, i 1.744 famílies. La densitat de població era de 626,4 habitants per km².
Dels 2.805 habitatges en un 32,8% hi vivien nens de menys de 18 anys, en un 44,9% hi vivien parelles casades, en un 13,1% dones solteres, i en un 37,8% no eren unitats familiars. En el 30,6% dels habitatges hi vivien persones soles l'11,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,98.
Per edats la població es repartia de la següent manera: un 25,8% tenia menys de 18 anys, un 9,5% entre 18 i 24, un 31,2% entre 25 i 44, un 20% de 45 a 60 i un 13,6% 65 anys o més.
L'edat mediana era de 34 anys. Per cada 100 dones de 18 o més anys hi havia 89,6 homes.
La renda mediana per habitatge era de 44.419 $ i la renda mediana per família de 52.898 $. Els homes tenien una renda mediana de 38.333 $ mentre que les dones 26.028 $. La renda per capita de la població era de 20.058 $. Entorn del 4,1% de les famílies i el 6,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Forest Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Forest Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Solella del Traver

La Solella del Traver és una solana del terme municipal de Sant Quirze Safaja, a la comarca del Moianès.
És en el sector oriental del terme municipal, a l'extrem sud-occidental del territori del poble de Bertí, al sud-oest de la masia del Traver i del turó de la Putjota Petita.

## Enllaços externs

* La Solella del Traver en el seu entorn a l'Institut Cartogràfic de Catalunya